# Fran Galović

### Izvor: Wikipedija

Fran Galović (Peteranec, 20. srpnja 1887. - Mačva, 26. listopada 1914.), hrvatski književnik.

Fran Galović, hrvatski književnik iz razdoblja moderne, rođen je u Peterancu kod Koprivnice 20. srpnja 1887. Klasičnu filologiju i slavistiku studirao je u Zagrebu i Pragu. Pripadao je pravaškom liberalnom pokretu. Jedan je od najznačajnijih pjesnika dijalektalne poezije (antologijske su njegove pjesme na kajkavskom narječju: "Kostanj", "Jesenski veter", "Crn - bel" itd.) Najpoznatija pjesma na štokavskom narječju mu je zasigurno "Childe Harold". U većini Galovićevih pjesama bit se nalazi u onome što je ispod površine stiliziranog pjesničkog izraza; a to je motiv vječne težnje za nečim, reflektirane u sveprisutnom izražavanju ljubavi i žudnje za zavičajem, a sve zapravo u prikrivenom strahu od neumitne prolaznosti. Time je veća tragika njegove rane pogibije - život je izgubio kao zastavnik austrijske vojske 26. listopada 1914. u Mačvi, boreći se protiv Srba.

Pisao je i novele, kritike, drame (najpoznatija je "Tamara" iz 1907.) Njegova najbolja zbirka pjesama, "Z mojih bregov", izdana je posthumno 1925.

Dobavljeno iz "http://hr.wikipedia.org../../../f/r/a/Fran_Galovi%C4%87_bbb0.html"

Kategorije: Hrvatski književnici | Biografije, Koprivnica

##### Views

- Članak
- Razgovor
- Trenutna inačica

##### Traži